Understanding Astrology - Astrodienst Guest user u1357143458
1-Jul-2016, 07:42 UT/GMT 09 Februarie 2020 – Koringberg
Teks: Prediker 12
Alles is tevergeefs
Die boek Prediker staan so vreemd tussen al die ander boeke van die Bybel. Dit besin oor die sin van die lewe. As ’n mens net na alles in die lewe kyk, na die skynbaar nimmereindigende proses van geboorte, groei, kwyn en vergaan, kan jy maklik in weemoed verval. Dit is soos dit met die Prediker gegaan het, wat as die slotsom van sy waarneming maar net kon sê: Alles kom tot niks, tot hoegenaamd niks.
Meeste van ons, nes die Prediker, ervaar tye van weemoed en droefheid omdat alles verbygaan. ’n Mens se lewe is maar, soos Jakobus sê, ’n damp wat ’n oomblik verskyn en sommer weer verdwyn (Jakobus 4:14). Al ons lief en leed, al ons kleinheid en grootheid, al die gebeurtenisse van jou lewe, alles sal eendag saamstort tot ’n plekkie aarde met ’n naam en twee datums: gebore en oorlede.
Hoe pynlik die ervaring van verlies en dood ook al is, het dit tog ook die kant dat daar in die mens se hart ’n verlange na ewigheid lê. Daarom dat die Prediker ook nadat by oor alles die oordeel uitgespreek het dat dit tevergeefs en ’n gejaag na wind is, tog nie morbied word, en in wanhoop of nihilisme versink nie, maar berusting en selfs vreugde daarin vind dat God daar is en dat alle dinge uiteindelik tot God terugkeer. Dit is ’n perspektief om aan vas te hou vanoggend. Ons weet dat ’n lewe wat gedra word deur die Christelike hoop, ’n lewe vol van inhoud is. Met die hoop gryp ons vooruit na die dag wanneer alles nuut sal word. Daarom verwag ons hierdie groot dag met sterk verlange om die beloftes van God in Jesus Christus, ons Here, ten volle te geniet (NGB Artikel 37).
09 Februarie Laerskool Koringberg
09 Februarie Gesin geselligheid 10:30 by Hooggeleë
12 Februarie Kerkraad vergadering 17:30
1 Mrt. Gemeente braai by kamp 10:30 (R60 per volws. en R40 per kind)
Verjaarsdae: Chris Hanekom 9 Feb.
Elsabe le Roux 11 Feb.
Adele du Toit 14 Feb.
Arno Olivier 15 Feb.